Baltosios Vokės herbas

Baltosios Vokės herbas – pagrindinis Baltosios Vokės miesto ir Baltosios Vokės seniūnijos (Šalčininkų rajono savivaldybė) heraldikos atributas.

 Aprašas 

Herbo skydo žaliame lauke auksinis skrendantis tulžys su sparnais virš nugaros, kojomis laikantis sidabrinę žuvį auksiniais pelekais. Tulžio snapas ir pagurklys sidabriniai.

 Simbolika 

Miestelis įsikūręs garsiosios Rūdininkų girios pakraštyje, prie Vokės upės, šalia vieno didžiausių Lietuvoje durpynų. Pro miestelį iškastas Papio kanalas, jungiantis Merkio upę su Papio ežeru. Kuriant herbą atsisakyta spalvingo prie upių gyvenančio paukščio tulžio margumo, paliktas tik jo siluetas, be to, tulžys pavaizduotas skrendantis su pagauta sidabrine auksiniais pelekais žuvele kojose.

Herbe vyrauja turtą simbolizuojantis auksas. Herbo skyde – žalia spalva, kuri reiškia gamtą ir siejama su Rūdninkų giria.Apie seniūniją. Baltojivoke.lt (tikrinta 2025-09-11).

 Istorija 

Herbą 2009 m. birželio 30 d. dekretu Nr. 1K-1912 patvirtino prezidentas Valdas Adamkus. Herbo etalono autorius – dailininkė Laima Ramonienė.Baltosios Vokės seniūnija. Vilnijosvartai.lt (tikrinta 2025-09-11).

 Šaltiniai 

Herb
Kategorija:2009 m. patvirtinti Lietuvos gyvenviečių herbai
Kategorija:Šalčininkų rajono savivaldybės gyvenviečių herbai
Kategorija:Lietuvos miestų herbai